Stanovisko Výboru regiónov k Oznámeniu Komisie: Návrhu smernice Európskeho parlamentu a Rady o certifikácii vlakových osádok riadiacich rušne a vlaky na železniènej sieti Spoloèenstva



Official Journal C 071 , 22/03/2005 P. 0026 - 0029



Stanovisko Výboru regiónov k "Oznámeniu Komisie Rade a Európskemu parlamentu o predložení návrhu smernice a dvoch doporučujúcich návrhoch na zjednodušenie prijímania štátnych príslušníkov z tretích krajín za účelom vedeckého výskumu v Európskom spoločenstve" (2005/C 71/02) VÝBOR REGIÓNOV, VZHĽADOM NA Správu Komisie pre Radu a Európsky parlament, ktorá sa vzťahuje na predloženie návrhu smernice a dva doporučujúce návrhy na zjednodušenie prijímania štátnych príslušníkov z tretích krajín za účelom vedeckého výskumu v Európskom spoločenstve (COM(2004) 178 final - 2004/0061 (CNS) - 2004/0062 (CNS) -2004/0063 (CNS)); VZHĽADOM NA rozhodnutie Komisie z 29. júna 2004 predložiť výboru žiadosť o stanovisko na túto tému, podľa článku 265, paragrafu 1/ Zmluvy o Európskom spoločenstve; VZHĽADOM NA rozhodnutie grémia VR z 15. júna 2004 poveriť komisiu pre vonkajšie vzťahy, aby vypracovala predmetné stanovisko; VZHĽADOM NA svoje stanovisko k imigračnej politike (Správa Komisie, ktorá sa týka spoločnej politiky v oblasti tajnej imigrácii (COM(2001) 672 konečná)) a azylovej politike (Návrh smernice Rady o minimálnych podmienkach, ktoré musia osoby bez štátnej príslušnosti tretích krajín splniť, aby sa mohli uchádzať o štatút utečenca, alebo osoby, ktorá potrebuje z iných dôvodov medzinárodnú ochranu, a ktoré sa vzťahujú na tieto štatúty (COM(2001) 510 final - 2001/0207 (CNS)), prijaté 16. mája 2002 (CdR 93/2002 final) [1]; VZHĽADOM NA svoje stanovisko k "Zelenej knihe o spoločnej politike v oblasti návratu osôb na nepravidelný pobyt" (COM(2002) 175 final), schválené 20. novembra 2002 (CdR 242/2002 final) [2]; VZHĽADOM NA svoje stanovisko k "Upravenému návrhu smernice Rady o práve rodinného zoskupenia" (COM(2002) 225 final – 1999/0258 CNS), prijaté 20. novembra 2002 (CdR 243/2002 final) [3]; VZHĽADOM NA svoje stanovisko k "Návrhu smernice Rady o podmienkach vstupu a pobyte štátnych príslušníkov tretích krajín za účelom štúdií, profesionálneho vzdelávania alebo dobrovoľnej služby" (COM(2002) 548 final – 2002/0242 CNS), schválené 9. apríla 2003 (CdR 2/2003 final) [4]; VZHĽADOM NA svoje stanovisko k "Návrhu rozhodnutia Rady, ktorým sa zriaďuje Európsky fond pre utečencov na obdobie rokov 2005-2010" (COM(2004) 102 final - 2004/0032 (CNS) CdR 80/2004 final), prijatého 17. júna 2004); VZHĽADOM NA návrh stanoviska (CdR 168/2004 rév1), ktoré prijala komisia pre vonkajšie vzťahy 17. septembra 2004 (spravodajca: pán Gustav SKUTHÄLLA, predseda mestskej rady v Närpes (FIN, ELDR); A KEĎŽE: prijal nasledujúce stanovisko na svojom 57. plenárnom zasadnutí konanom v dňoch 17. a 18. novembra 2004 (na schôdzi 17. novembra). NÁVRH SMERNICE RADY O OSOBITNOM PRIJÍMACOM KONANÍ PRE ŠTÁTNYCH PRÍSLUŠNÍKOV Z TRETÍCH KRAJÍN, KTORÍ PRICHÁDZAJÚ ZA VEDECKÝM ÚČELOM 1. Pripomienky Výboru regiónov Vyhodnotenie Výboru Návrh smernice 1.1 Výbor regiónov priaznivo prijíma návrh smernice Komisie s podmienkou dole uvedených doplňujúcich návrhov. 1.2 Výbor regiónov zdôrazňuje, že je dôležité prijať okrem smerníc, ktoré sa vzťahujú na prijatie štátnych príslušníkov z tretích krajín, ktorí prichádzajú za vedeckým účelom, aj iné doplňujúce smernice tak, aby sa mohol dosiahnuť cieľ investovať 3 % HDP členských štátov na výskum pred prelomom desaťročia. Bolo by teda napríklad treba posilniť záujem mladých ľudí o vedeckú kariéru, zlepšiť možnosti celoživotného vzdelávania a pohybu vo vedeckej sfére a tiež zvýšiť výhľady na dosiahnutie kariéry pre vedcov v krajinách Spoločenstva (odôvodnenie číslo 4). 1.3 Výbor regiónov trvá na tom, že zavedenie smernice nesmie smerovať k úniku vedomostí v krajinách, ktoré sa objavili a v rozvojových krajinách. Spoločne s krajinami pôvodu výskumníkov treba prijať doplňujúce opatrenia na to, aby sa výskumníci vrátili do svojich pôvodných krajín, a aby sa podporoval pohyb výskumníkov, a to s výhľadom na zavedenie spoločnej globálnej migračnej politiky. VR zdôrazňuje, že je dôležité, aby sa konkrétne návrhy predložili v priebehu roka 2004, v nadväznosti na výzvu Rady z 19. mája 2003 (odôvodnenie číslo 6). 1.4 Zo stanoviska Výboru regiónov je žiadúce, aby sa nevyžadovalo na prijatie výskumníkov okrem povolenia na pobyt aj pracovné povolenie. Bežné možnosti na prijatie, ktoré existujú nezávisle od postupov, predpísaných smernicou, sú napriek tomu stále dôležité hlavne pre doktorandov, ktorí ako študenti prichádzajú za účelom výskumných prác, pretože smernica sa aj pre tieto osoby neuplatňuje (odôvodnenie číslo 7). 1.5 Výbor regiónov kladne prijíma návrh, ktorý je zameraný na to, aby v procedúre prijímania výskumníkov udelil hlavnú úlohu výskumným inštitúciám. Z tohto hľadiska, je však najdôležitejšie naplánovať rozdelenie kompetencií bez pochybností medzi výskumnú inštitúciu a úradmi takým spôsobom, aby sa hlavne predišlo zbytočnému prekrývaniu a neúčinným administratívnym riešeniam. Výbor regiónov trvá na tom, že vzhľadom na právnu bezpečnosť je dôležité vypracovať jasné dispozície o úlohách, ktoré majú na starosti osoby, ktoré vzájomne zasahujú. Kooperácia medzi výskumnými inštitúciami a úradmi nesmie zasahovať do práva, ktoré udeľuje zákon úradom, aby vykonávali úlohy dozoru a kontroly (odôvodnenie číslo 8). 1.6 Výbor regiónov chce upozorniť na rozhodujúci význam, ktorý má v procedúre prijímania dohoda o prijatí. V dohode o prijatí sa výskumník zaväzuje vykonávať výskumnú úlohu, ktorá sa ho týka a výskumný orgán sa zaväzuje prijať výskumníka za podmienky, že výskumník je držiteľom povolenia na pobyt. Vzhľadom na to, že dohoda o prijatí obsahuje predbežnú podmienku na prijatie výskumníka, táto dohoda musí obsahovať všetky náležité údaje, ktoré upresňujú každý prípad. Je potrebné, aby tieto údaje o výskumnej práci boli detailné do takej miery, aby ju výskumná inštitúcia, a vo výnimočných prípadoch kompetentný úrad, mohli hodnotiť. Výbor regiónov sa domieva, že tieto aspekty boli vhodným spôsobom zohľadnené v smernici (odôvodnenie číslo 9). 1.7 Výbor regiónov konštatuje, že celková zodpovednosť výskumnej inštitúcie za náklady výskumníka, ktoré by prípadne počas svojho pobytu v členskom štáte spôsobil je takého charakteru, že ju treba v praxi prijímania upraviť. VR trvá na tom, že je dôležité s dostatočnou presnosťou definovať na jednej strane nákladové položky, ktoré treba zohľadniť pri kalkulácii spôsobených nákladov, ktoré výskumník potrebuje na svoj pobyt, zdravotnú starostlivosť a návrat domov, a na druhej strane, chvíľu, kde nastáva finančná zodpovednosť (odôvodnenie číslo 10). 1.8 Výbor regiónov je toho názoru, že definícia výskumníka je správna a čo sa týka interpretácie pojmu, táto definícia umožňuje neobmedzenú aplikáciu smernice. Napríklad, neukladá sa ako podmienka, že záujemca musel mať v krajine pôvodu výhradne činnosť výskumníka. Predmetom prijatia musí byť však realizácia vedeckej úlohy, ale v tomto rámci je tiež povolené vyučovať na vysokých školách (odôvodnenie číslo 11). 1.9 Výbor regiónov konštatuje, že pojem výskumná inštitúcia je definovaná vhodným spôsobom. Na to, aby sa mohol dosiahnuť cieľ investovať do výskumu 3 % HDP, je potrebné do definície zaradiť súkromné inštitúcie a podniky. Je podstatné, že inštitúcia môže byť považovaná za pokračovateľa výskumných činností a bola schválená členským štátom na území, na ktorom sa nachádza (článok 2). 1.10 Výbor regiónov zdôrazňuje, že počas predbežného schvaľovania výskumnej inštitúcie, ktorá si želá prijať výskumníkov s pôvodom z tretích krajín, je potrebné zohľadniť názory územných celkov (článok 4). 1.11 Výbor regiónov schvaľuje, že členský štát má možnosť odobrať schválenie výskumnej inštitúcii, alebo odmietnuť obnovenie jeho platnosti. Túto možnosť je možné využiť pokiaľ výskumná inštitúcia nespĺňa už podmienky, ktoré uvádza článok 4, paragrafy 2 až 4 a 7, a pokiaľ výskumník nespĺňa už podmienky článkov 5 a 6, ako i vtedy, ak výskumná inštitúcia uzatvorila dohodu o prijatí s občanom z tretej krajiny, na ktorého sa z hľadiska členského štátu vzťahuje článok 8, paragraf 1. VR sa nazdáva, že možnosť finančných následkov posilňuje tendenciu prísne sledovať ustanovenia smernice, čo znamená, že táto možnosť spĺňa aj funkciu prevencie (článok 4). 1.12 Výbor regiónov trvá na tom, že je veľmi dôležitá tá možnosť, ktorá výskumníkom umožňuje, ak sú držiteľmi povolenia na pobyt a platných cestovných dokladov, zúčastniť sa na realizácii časti výskumnej úlohy na území iného členského štátu za podmienky, že postup nepoškodí verejný poriadok ani bezpečnosť, ani zdravie verejnosti. Vzhľadom na čas, ktorý je potrebný k realizácii tejto časti výskumnej úlohy, sa môže stať, že bude potrebné uzatvoriť novú dohodu o prijatí. Na základe predmetnej dohody o prijatí si musí výskumník zabezpečiť, aby mu vydali povolenie na pobyt v inom členskom štáte. VR konštatuje, že je rovnako vhodné uľahčiť a posilniť možnosť pohybu vo vnútri Európskej únie, čo treba považovať za prostriedok na zlepšenie súťaživosti v medzinárodnom merítku.(článok 13). 1.13 Výbor regiónov považuje povinnosť, ktorú má kompetentný úrad na rozhodnutie do termínu tridsiatich dní po predložení žiadosti o prijatie alebo predĺženie povolenia k pobytu, za potrebnú na zabezpečenie urýchleného konania. VR trvá z tohto hľadiska na tom, že z dôvodov právnej bezpečnosti je potrebné znovu nájsť jednotu a predvídavosť v administratívnej praxi v prípadoch, kde treba rozhodnúť, či žiadosť možno považovať za úplnú, pretože v takýchto prípadoch je povolené prekročiť predpísaný termín (článok 15). Doporučujúci návrh Rade, zameraný na zjednodušenie prijatia štátnych príslušníkov z tretích krajín, ktorí prichádzajú do Európskeho spoločenstva za vedeckým účelom 1.14 Výbor regiónov sa domnieva, že opatrenia, ktoré sú v doporučení, spĺňajú významnú úlohu pre postupný prechod k povinnostiam a pravidlám, ktoré vyplývajú zo zavedenia smernice. 1.15 Výbor regiónov zdôrazňuje napríklad doporučenie, ktoré je zamerané na to, aby výskumníci boli oslobodení od povinnosti mať povolenie, alebo to urobiť tak, že im takéto povolenie bude automaticky udelené, čo by mohlo prispieť k tomu, že by sa skrátil termín vybavenia žiadostí. Vzhľadom k tomu, že Európska únia potrebuje výskumníkov dlhodobo, a hlavne k tomu, že ich počet je vysoký, je rovnako vhodné neudeľovať pracovné povolenie a povolenie na pobyt na určité obdobie, iba keď je to nutné z dôvodov, ktoré sa viažu na potreby, požadované v krajine pôvodu (doporučenia 1a, 1c, 2b). 1.16 Výbor regiónov trvá na tom, že je dôležité, aby sa v prechodnom štádiu združili výskumné inštitúcie v procedúre prijímania výskumníkov, aby sa vytvorila vzájomná dôvera a optimálna spolupráca medzi výskumnými inštitúciami a kompetentnými úradmi (doporučenie 2c). 1.17 Výbor regiónov priaznivo prijíma doporučenie, ktorého cieľom je podporovať rodinné zoskupenie, aj keď nevyplýva zo smernice o rodinnom združovaní ako povinnosť, a to hlavne, že umožňuje predložiť žiadosť o prijatie rodiny po príchode do členského štátu. VR trvá tiež na tom, že je dôležité, aby žiadosť o prijatie členov rodiny bola vybavená v krátkych termínoch. Problémy, ktoré si v tejto oblasti prijímania vieme predstaviť, a ktorým by mohli byť členovia rodiny vystavení, sú takého charakteru, že by mohli výskumníkov odradiť, aby chceli do členských štátov prísť (doporučenia 3a, 3b, 3d). Návrh doporučenia Rady na zjednodušenie vydávania jednotných víz na krátkodobé pobyty v členských štátoch pre výskumníkov, štátnych príslušníkov z tretích krajín, ktorí pricestujú do Európskeho spoločenstva za účelom výskumu 1.18 Výbor regiónov trvá na tom, že je dôležité, aby členské štáty využili v širokej miere možnosť vydať víza platné na viacero vstupov na územie. Z konkurenčných dôvodov je tiež žiadúce zohľadniť dĺžku výskumnej úlohy pri stanovení dĺžky platnosti víz. Takéto riešenia, ktoré sú pragmatického charakteru, sú považované za tie, ktoré posilňujú príťažlivosť vo svetovej konkurencii. (doporučenie číslo 2). 1.19 Výbor regiónov zdôrazňuje, že je dôležité, aby členské štáty rešpektovali princípy uvedené v doporučení s cieľom uľahčiť mobilitu výskumníkov, ktorí často cestujú na krátkodobé pobyty. V nadväznosti na túto účelnosť, je správne pripustiť hypotézu, že výskumníci, ktorí prídu na návštevu do Európskej únie sú bez zlého úmyslu, čo by malo mať dopad na povinnosti, podľa ktorých musia k svojej žiadosti o víza priložiť dôkazové doklady (doporučenie č.3). 2. Odporúčania Výboru regiónov (pozmeňujúce návrhy) Odporúčanie 1, zamerané na návrh smernice Zdôvodnenie číslo 8 (strana 24 švédskeho textu) Návrh Komisie | Pozmeňovací návrh VR | Zvláštny postup pre výskumníkov sa zakladá na spolupráci medzi výskumnými inštitúciami a úradmi členských štátov, zodpovednými za imigráciu, ktorým sa udeľuje hlavná úloha v procedúre prijímania s cieľom uľahčiť a urýchliť vstup a pobyt výskumníkov z tretích krajín do Spoločenstva, pri rešpektovaní požiadaviek členských štátov v oblasti cudzineckej polície. | Zvláštny postup pre výskumníkov sa zakladá na spolupráci medzi výskumnými inštitúciami a úradmi členských štátov, zodpovednými za imigráciu, ktorým sa udeľuje základná úloha v procedúre prijímania s cieľom uľahčiť a urýchliť vstup a pobyt výskumníkov z tretích krajín do Spoločenstva, pri rešpektovaní požiadaviek členských štátov v oblasti cudzineckej polície a kontroly cudzincov inými orgánmi ako je polícia. | Zdôvodnenie Spolupráca výskumných inštitúcií nemusí zbaviť úrady ich práva vykonávať úlohy, ktoré sa vzťahujú na cudzineckú políciu. Vzhľadom k tomu, že sa tieto úlohy nevzťahujú iba na políciu, zdá sa, že je opodstatnené spomenúť tiež činnosť kontroly, ktorú iné úrady pri cudzincoch vykonávajú. Nebolo by potrebné pristúpiť k vyčerpávajúcej registrácii týchto úradov vo vnútri Spoločenstva. Odporúčanie 2, o návrhu smernice článok 4, paragraf 1 (strana 27 švédskeho textu) Návrh Komisie | Pozmeňovací návrh VR | Každá výskumná inštitúcia si želá prijať výskumníka v rámci prijímacieho konania, ktoré plánuje táto smernica, musí byť zároveň na to splnomocnená členským štátom, na území ktorého sa nachádza. | Každá výskumná inštitúcia si želá prijať výskumníka v rámci prijímacieho konania, ktoré plánuje táto smernica, musí byť zároveň na to splnomocnená členským štátom, na území ktorého sa nachádza. V procese prijímania je potrebné brať do úvahy regionálne a miestne podmienky a hľadať vhodné geografické umiestnenie takejto výskumnej inštitúcie. | Zdôvodnenie Tento dodatok k textu, zdá sa je veľmi dôležitý, aby sa zdôraznil význam toho, že treba brať tiež do úvahy regionálne a miestne dôvody na celkové vyhodnotenie faktorov, ktoré majú záujem na prijatí rozhodnutia. Odporúčanie 3, k návrhu smernice Článok 15, paragraf 2 (strana 32 švédskeho textu) Návrh komisie | Pozmeňovací návrh VR | Každé rozhodnutie o odmietnutí, úprave, neobnovení alebo odňatí práva na pobyt musí byť odôvodnené. Úradné oznámenie určuje spôsoby na odvolanie, ku ktorým má záujemca prístup, ako i termín, do ktorého ho môže podať. | Každé rozhodnutie o odmietnutí, úprave, neobnovení, alebo odňatí práva na pobyt musí byť odôvodnené. Úradné oznámenie určuje spôsoby na odvolanie, ku ktorým má záujemca prístup, ako i termín, do ktorého ho môže podať. Rozhodnutie musí poskytnúť informácie o odvolacom konaní, a hlavne informácie o obsahu a dokladoch v prílohe, o termíne predloženia odvolania a o inštancii, na ktorú sa treba obrátiť. | Zdôvodnenie Dôvody právnej ochrany si vyžadujú, aby rozhodnutie o povinnostiach a právach osoby stanovilo s úplnou presnosťou spôsob, akým môže záujemca namietať proti rozhodnutiu. Brusel 17. novembra 2004 Predseda Výboru regiónov Peter Straub [1] Ú.V. C 278 z 14.11.2002, s. 44. [2] Ú.V. 73 z 26.3.2003, s. 13. [3] Ú.V. C 73 z 26.3.2003, s. 16. [4] Ú.V. C 244 z 10.10.2003, s. 5. --------------------------------------------------